EUROOPA KOMISJONI TEATISEUROOPA PARLAMENDILE(esitatud Euroopa Liidu toimimise lepingu artikli 294 lõike 6 alusel)nõukogu seisukoha kohta, milles käsitletakse Euroopa Parlamendi ja nõukogu otsuse (millega Euroopa Investeerimispangale antakse ELi tagatis projektidele väljaspool ELi antavatest laenudest ja laenutagatistest tekkida võiva kahjumi puhuks ning tunnistatakse kehtetuks otsus nr 633/2009/EÜ) vastuvõtmist /* KOM/2011/0597 lõplik - 2010/0101 (COD) */





2010/0101 (COD) EUROOPA KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu seisukoha kohta, milles käsitletakse Euroopa Parlamendi ja nõukogu otsuse (millega Euroopa Investeerimispangale antakse ELi tagatis projektidele väljaspool ELi antavatest laenudest ja laenutagatistest tekkida võiva kahjumi puhuks ning tunnistatakse kehtetuks otsus nr 633/2009/EÜ) vastuvõtmist 1. Taust Euroopa Parlamendile ja nõukogule ettepaneku edastamise kuupäev (dokument KOM(2010) 174 (lõplik) – 2010/101 COD): || 21. aprill 2010 Euroopa Majandus- ja Sotsiaalkomitee arvamuse kuupäev: || Ei kohaldata Euroopa Parlamendi esimese lugemise arvamuse kuupäev: || 17. veebruar 2011 Muudetud ettepaneku edastamise kuupäev: || Ei kohaldata Nõukogu seisukoha vastuvõtmise kuupäev: || 20. september 2011 2. Komisjoni ettepaneku eesmärk Euroopa Parlamendi ja nõukogu 13. juuli 2009. aasta otsusega nr 633/2009/EÜ antakse Euroopa Investeerimispangale (EIP) ELi tagatis projektidele väljaspool ELi antavatest laenudest ja laenutagatistest tekkida võiva kahjumi puhuks, et toetada EIB projektide rahastamisega antavat panust ELi poliitikaeesmärkide saavutamisse. Komisjoni esitatud ettepaneku eesmärk on muuta otsust 633/2009/EÜ EIB välistegevusmandaadi kohaldamise läbivaatamise vahekokkuvõtte alusel, nagu on sätestatud otsuses 633/2009/EÜ. 3. Märkused nõukogu seisukoha kohta 3.1 Üldised märkused nõukogus esimesel lugemisel võetud seisukoha kohta Komisjon nõustub täielikult nõukogu seisukohaga, mis on kolme institutsiooni konstruktiivsete läbirääkimiste tulemus. Seisukoht on kooskõlas komisjoni algse ettepaneku põhieesmärkide ja selle aluseks oleva lähenemisviisiga. 3.2 Nõukogu seisukoha vastuvõtmise etapis saavutatud kokkulepe Nõukogu seisukoht on pärast 17. veebruaril 2011 Euroopa Parlamendis esimesel lugemisel seisukoha vastuvõtmist toimunud intensiivsete institutsioonidevaheliste läbirääkimiste tulemus. Pärast kolmepoolseid läbirääkimisi saatis Euroopa Parlamendi eelarvekomisjoni esimees Alain Lamassoure 27. juunil 2011 eesistujariigile Ungarile kirja, milles kinnitas, et kui nõukogu võtab esimesel lugemisel oma seisukohana vastu majandus- ja rahandusküsimuste nõukogu (ECOFIN) heakskiidetud teksti (mille õiguskeelt tuleb veel kontrollida), teeb ta eelarvekomisjonis ning seejärel täiskogu istungil kogu parlamendile ettepaneku võtta nõukogu seisukoht vastu ilma muudatusteta parlamendi teisel lugemisel. Üldasjade nõukogu saavutas sellel alusel poliitilise kokkuleppe 18. juulil 2011. Peamised küsimused, mille üle kolm institutsiooni läbirääkimisi pidasid ja milles nad kokkuleppele jõudsid, on järgmised. a) Piirkondlike ülemmäärade summa – Lõunapoolse naabruspiirkonna ülemmäära suurendatakse 1 miljardi euro võrra. Üldvolituse kõiki muid piirkondlikke ja alapiirkondlikke ülemmäärasid suurendatakse 4 %; suurendamine kokku on ligikaudu 1,7 miljardit eurot (lisaks 2 miljardi euro suurusele täiendavale kliimameetmete mandaadile). – Eespool nimetatud suurendamised on ajutised ja „pehme” tingimuslikkusega (suurendamine on ette nähtud nende riikide jaoks, kes komisjoni ja Euroopa välisteenistuse hinnangul teostavad poliitilisi reforme). – Paindlikkuse tagamiseks võivad EIP juhtorganid teha otsuse üldvolituse piirkondlikust ülemmäärast kuni 10 protsendi piirkonnasisese või piirkondadevahelise ümbersuunamise kohta (seni oli võimalik üksnes piirkondadevaheline ümbersuunamine). b) Arenguaspektid Euroopa Parlamendi nõudmisel tehti mõned muudatused, mille eesmärk on tagada, et EIP hindaks paremini oma meetmete mõju arengule, sotsiaalset ja keskkonnamõju ning mõju inimõiguste tagamisele (näiteks määraks kindlaks konkreetsed toime näitajad ja hoolikalt jälgiks neid aspekte oma projektide kogu olelusringi jooksul) ja kannaks sellest paremini ette. Teksti on muudetud selgemaks, et kajastada põhimõtet, mille kohaselt EIP toetus vaesuse vähendamisele ja aastatuhande arengueesmärkide saavutamisele on peamiselt kaudne: EIP toetab kaasavat majanduskasvu ning jätkusuutlikku majanduslikku ja sotsiaalset arengut sellega, et rahastab otsuses seatud üldiste eesmärkide kohaseid meetmeid. c) Riikide abikõlblikkus Viimaseid poliitikasündmusi arvestades ei tunnistata Valgevenet abikõlblikuks (kuid Valgevene jääb potentsiaalselt abikõlblikuks riigiks). Komisjonile antakse õigus aktiveerida potentsiaalselt abikõlbliku riigi mandaat või ka desaktiveerida/peatada mandaat delegeeritud õigusaktiga (eelmise otsuse kohaselt oli selleks vaja seadusandlikku tavamenetlust). See võimaldab komisjonil kiiremini aktiveerida/peatada mandaat teatavate riikide puhul, kui poliitilised asjaolud muutuvad. Tehnilisest seisukohast on otsuse lisades esitatud kaks loetelu: kõikide potentsiaalselt abikõlblike piirkondade ja riikide loetelu ning tegelikult abikõlblike piirkondade ja riikide loetelu (teises loetelus on ainult esimeses loetelus olevad riigid). Komisjonil on volitus muuta teist loetelu delegeeritud õigusaktiga. d) ELi koostöö- ja arenguplatvorm Lepiti kokku, et komisjon moodustab eksperdirühma ELi koostöö- ja arenguplatvormi põhimõtete uurimiseks ja hakkab seda juhtima. Eksperdirühma kuuluvad komisjon, Euroopa välisteenistus, liikmesriigid ja EIP. Muudelt finantsinstitutsioonidelt küsitakse nende seisukohti, kuid nad ei ole eksperdirühma alalised liikmed. e) Regionaalpoliitika raamistik Komisjoni ettepaneku põhjendused 15, 16, 17, 18, 19 ja 20 viiakse pärast ettepaneku vajalikku ümbertegemist üle uude IV lisasse „Regionaalpoliitika raamistik”. 4. Kokkuvõte Komisjon toetab täielikult institutsioonidevaheliste läbirääkimiste tulemusi ja saab seega nõukogu esimesel lugemisel esitatud seisukoha vastu võtta.